Elgea

Elgea Barrundia udalerriko iparraldean kokatuta dagoen herria da. Ermandade zaharreko kide, 1885 arte Gebara udalerriaren barruan egon zen.

Arabako iparraldean dago kokatuta, Barrundiako herriburua den Ozaetatik 2.5 km-tara.

Inguru naturala 

Izen bereko mendilerroak Gipuzkoarekin muga egiten du. Hau osatzen duten mendiak Arkamo, Aumategigaña, Burgamendi, Elgeamendi, Gaboño, Keixtui-Gaña, Makatzgain, Miritxa, Mirubixkar, Mugarriluze, Sekillaga, Urdingain eta Urkitza dira. Hauetatik garaiena Aumategigaina da, 1.189m-rekin.

Betizuak (behiak) ohikoak ingurune hauetan, bai eta ardi latxak ere. Behi hauek, euskal mendietan arruntak dira, basa behiaren arrazaren izena dute. Ardi latxa ere oso arrunta da mendi hauetan aurkitzea, bere izena, bere artile latxetik datorkio, artile latxa eta gogorra delako.

Historia 
Elgearen aurreneko aipamena 1085 urtekoa da. Santxo Santxez Arriatuk bere ondasunak, tartean Elgeako villa, San Juan de la Peña monasterioari eman zizkion.

Mitxelenak, bere Apellidos vascos liburuan 1025eko Donemiliagako goldeko Helkeguren toponimoa Elgearekin lotzen du. (Ikus Elkano abizenari buruz ematen dituen azalpenak).

Garraioa 
Eskualdeko Garraioa sareak 2 linea ditu herrian:

Ondasun nabarmenak 
 Andre Mariaren Jaiokundearen eliza

Bibliografia 
 Alava, pueblo a pueblo. Jose Luis Sáenz de Ugarte (1983). Caja Provincial de Álava - Arabako Kutxa

Kanpo estekak 

Arabako herriak
Barrundia